Α.Π.Σ. Πατρεύς

Ο Α.Π.Σ. Πατρεύς είναι αθλητικός σύλλογος στην Πάτρα με τμήματα ποδοσφαίρου και καλαθοσφαίρισης. Ιδρύθηκε το 1937 με χρώματα μπλε και άσπρο κι έδρα την περιοχή της Αγυιάς<ref name="oikonomopoulos">Βασιλείου Οικονομόπουλου, Πατρινό αθλητικό πανόραμα', Πάτρα 1995, λήμμα Α.Π.Σ. Πατρεύς</ref>. Τον Πατρέα ίδρυσαν μεταξύ άλλων οι Γ. Μαράτος, Ν. Τζανίνης, Γ. Στεργιόπουλος, Π. Χρονόπουλος κι άλλοι.

Το τμήμα ποδοσφαίρου το 1970 κατέκτησε το Πρωτάθλημα της Ε.Π.Σ. Πατρών και αγωνίστηκε για την άνοδο στην Β΄ Εθνική σε αγώνα μπαράζ με τον Πανηλειακό χάνοντας την άνοδο. Το τμήμα καλαθοσφαίρισης έχει αγωνιστεί μέχρι την Β΄εθνική 

 Τμήμα ποδοσφαίρου 

Το τμήμα ιδρύθηκε το 1937 και το 1939 αναγνωρίστηκε επίσημα από την Ε.Π.Ο. και εντάχθηκε στη δύναμή της με αριθμό μητρώου 124. Αγωνίζεται στο τοπικό πρωτάθλημα της Ε.Π.Σ. Αχαΐας.

Ο Πατρέας αγωνίστηκε πρώτη φορά στο πρωτάθλημα Β' κατηγορίας την περίοδο 1939-40 για να ανεβεί στην Α' κατηγορία πρώτη φορά το 1946-47. Στην Α' κατηγορία αγωνίστηκε τις περιόδους 1948-49, 1953-54 , 1964-65 και από το 1970 ανελλιπώς έως το 2002 που υποβιβάστηκε ξανά στην Β' κατηγορία μετά από 32 χρόνια.

Την αγωνιστική περίοδο 1968-69 ο Πατρέας κατέκτησε το πρωτάθλημα της ΕΠΣ Πατρών, όπως λεγόταν τότε η ΕΠΣ Αχαΐας, σε αγώνα μπαράζ όπου νίκησε την Αχαϊκή πρωταθλήτρια του ομίλου.  Την επόμενη περίοδο 1969-70 αγωνίστηκε στην Γ' εθνική που τότε διεξάγονταν σε μικρούς ομίλους σαν αγώνες πρόκρισης για την Β' εθνική. Στον όμιλο του ο Πατρέας τερμάτισε 2ος με 2 νίκες 1 ήττα και 1 ισοπαλία χωρίς αν κερδίσει την συμμετοχή του στην Β εθνική, έτσι την επόμενη περίοδο έπαιξε πάλι στο τοπικό πρωτάθλημα .

Την αγωνιστικη περιοδο 2014-2015 ο Πατρεας υποβιβαστηκε στο Γ' τοπικο και την επομενη περιοδο δεν καταφερε να λύσει πολλά διοικητικά και οικονομικά προβλήματα οπότε ο κυριος Κριθης Γεωργιος (προεδρος) δεν ''κατεβασε'' το ιστορικο σωματειο στο πρωταθλημα του Γ' Τοπικου.

Στον Πατρέα έχει αγωνιστεί την περίοδο 1992-1993 ο Δημήτρης Αργυρόπουλος ο οποίος μετά μεταγράφηκε στην Παναχαϊκή, μετά έπαιξε στην Άαλστ Βελγίου, μετά στον Πανελευσινιακό, Εθνικό (στην Α Εθνική), Πατραϊκό, Παναχαΐκή, Θύελλα Πατρών κ.α. . Στον Πατρέα αγωνίστηκε μετά την κατοχή για πολλά χρόνια ο γνωστός Αχαιός ηθοποιός Τίμος Περλέγκας. Στο κύπελλο Ελλάδος έχει 16 συμμετοχές.

Τίτλοι
Πρωτάθλημα Αχαΐας : 1969
Πρωτάθλημα Β κατηγορίας : 1951

 Τμήμα καλαθοσφαίρισης ανδρών 
 Ιστορική αναδρομή 
Το τμήμα καλαθοσφαίρισης αντρών αναφέρεται ότι ιδρύθηκε το 1976 αλλά αγωνίστηκε στο πρωτάθλημα Πατρών της διοργανώτριας τότε Τοπικής Επιτροπής Πατρών της ΕΟΚ πρώτη φορά το 1981.

Την περίοδο 1982-83 κατέκτησε το πρωτάθλημα Πατρών που διεξάχθηκε με οκτώ συλλόγους με 26 βαθμούς έναντι 25 που είχε η δεύτερη Απολλωνιάδα. Οι παίκτες του Πατρέα στο πρωτάθλημα αυτό ήταν οι Παπανδρέου, Λαυρεντιάδης, Λιούταρης, Λίγκας, Γεράνιος, Καραπιπέρης, Θανόπουλος, Ανδρικόπουλος και προπονητής ο Α. Κολλυρόπουλος.
Την ίδια περίοδο ο Πατρέας έπαιξε στο Πανεπαρχιακό πρωτάθλημα όπου δεν κατάφερε να κερδίσει την άνοδο του στην Β εθνική .

Την επόμενη περίοδο 1983-84 αγωνίζεται πάλι στο τοπικό πρωτάθλημα και τερματίζει δεύτερος πίσω από την ΕΑ Πατρών με 2 βαθμούς αλλά κερδίζει την συμμετοχή του στο πανεπαρχιακό πρωτάθλημα όπου από εκεί κέρδισε την συμμετοχή του στην Β εθνική. Στο πρωτάθλημα Β εθνικής 1984-85 ο Πατρέας δεν κατάφερε να μείνει στην κατηγορία όπου στο τέλος της χρονιάς υποβιβάστηκε ξανά στο τοπικό πρωτάθλημα .

Επιστρέφοντας στο τοπικό ο Πατρέας αγωνίστηκε μέχρι την περίοδο 1985-86 στην Α' κατηγορία,χάνωντας την άνοδο για ένα βαθμό.Την επόμενη χρονιά  υποβιβάστηκε σε χαμηλότερη κατηγορία. Εώς σήμερα αγωνίζεται στις μικρές κατηγορίες του πρωταθλήματος της ΕΣΚΑ-Η.

 Τίτλοι 
 Πρωτάθλημα ΤΕ Πατρών : 1983 

 Τρέχουσα αγωνιστική περίοδος 
Κατά την τρέχουσα αγωνιστική περίοδο, 2012-13, ο Α.Π.Σ. Πατρεύς έλαβε μέρος στο Πρωτάθλημα της Α2 Κατηγορίας Ανδρών που διοργανώνει η Ε.Σ.Κ.Α.Η., ολοκληρώνοντας τις αγωνιστικές του υποχρεώσεις στην 5η θέση της τελικής βαθμολογικής κατάταξης.

 Τμήμα καλαθοσφαίρισης γυναικών 
 Τρέχουσα αγωνιστική περίοδος 
Κατά την τρέχουσα αγωνιστική περίοδο, 2012-13, ο Α.Π.Σ. Πατρεύς έλαβε μέρος στο Πρωτάθλημα Γυναικών της Ε.Σ.Κ.Α.Η., ολοκληρώνοντας τις αγωνιστικές του υποχρεώσεις στην 7η θέση του βαθμολογικού πίνακα.

 Παραπομπές 

 Πηγές Πατρινό Αθλητικό Πανόραμα, Βασίλης Οικονομόπουλος, Πάτρα 1994
 Τάσος Σταθόπουλος, Αχαϊκό ποδόσφαιρο, εκατόν είκοσι χρόνια (1891-2010), εκδόσεις Γιάννης Πικραμένος, Πάτρα 2010 , ISBN 978-968-6628-27-6 Λεύκωμα "100 χρόνια Πατραϊκό ποδόσφαιρο" ,Δήμος Πατρέων ,Πάτρα 2006
 Αλέκος Δημητριάδης, Πατραϊκό Μπάσκετ , μια διαδρομή μέσα στο χρόνο από το 1950 μέχρι το.... 2000 και πέρα'',  Εκδόσεις Πελοπόννησος, Πάτρα 2012, ISBN 978-960-88372-3-2

Αθλητικοί σύλλογοι Αχαΐας
Ποδοσφαιρικές ομάδες Ελλάδας
Ελληνικοί σύλλογοι καλαθοσφαίρισης
Σωματεία Ε.Σ.Κ.Α.Η.
Ιδρύσεις αθλητικών συλλόγων το 1937
Ιδρύσεις ομάδων καλαθοσφαίρισης το 1976